CELEX: C2004/300/57
Language: el
Date: 2004-12-04 00:00:00
Title: Υπόθεση C-421/04: Αίτηση για την έκδοση προδικαστικής αποφάσεως που υπέβαλε η Audiencia Provincial de Barcelona (Sección Decimoquinta) (Ισπανία), με διάταξη της 28ης Ιουνίου 2004, στην υπόθεση MATRATZEN CONCORD, AG κατά HUKLA-GERMANY, S.A.

4.12.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 300/31
            
         Αίτηση για την έκδοση προδικαστικής αποφάσεως που υπέβαλε η Audiencia Provincial de Barcelona (Sección Decimoquinta) (Ισπανία), με διάταξη της 28ης Ιουνίου 2004, στην υπόθεση MATRATZEN CONCORD, AG κατά HUKLA-GERMANY, S.A.
   (Υπόθεση C-421/04)
   (2004/C 300/57)
   Με διάταξη της 28ης Ιουνίου 2004, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων την 1η Οκτωβρίου 2004, η Audiencia Provincial de Barcelona (Sección Decimoquinta) υπέβαλε αίτηση για την έκδοση προδικαστικού ερωτήματος, στο πλαίσιο της διαφοράς μεταξύ MATRATZEN CONCORD, AG και HUKLA-GERMANY, S.A., που εκκρεμεί ενώπιόν της.
   Η Audiencia Provincial de Barcelona ζητεί από το Δικαστήριο να αποφανθεί επί του εξής προδικαστικού ερωτήματος:
   Μπορεί η έγκυρη καταχώριση ενός σήματος σε κράτος μέλος να συνιστά συγκαλυμμένο περιορισμό του εμπορίου μεταξύ των κρατών μελών, όταν το σήμα αυτό στερείται διακριτικού χαρακτήρα ή χρησιμοποιείται στο εμπόριο για να διακρίνει το προϊόν που το φέρει ή το είδος, την ποιότητα, την ποσότητα, τον προορισμό, την αξία, τη γεωγραφική προέλευση ή άλλα χαρακτηριστικά του προϊόντος στη γλώσσα άλλου κράτους μέλους, διαφορετική από την ομιλούμενη στο πρώτο κράτος μέλος, όπως μπορεί να είναι το ισπανικό σήμα «MATRATZEN» που διακρίνει στρώματα και σχετικά προϊόντα;